สรุปภาวะตลาดต่างประเทศ ประจำวันที่ 6 ธ.ค. 2562
สรุปภาวะตลาดต่างประเทศ ประจำวันที่ 6 ธ.ค. 2562
สรุปภาวะตลาดต่างประเทศ ประจำวันที่ 6 ธ.ค. 2562
9 ธ.ค. 2562

ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันศุกร์ (6 ธ.ค.) โดยได้แรงหนุนจากการเปิดเผยข้อมูลการจ้างงานในสหรัฐที่แข็งแกร่งเกินคาด และนักลงทุนมีความเชื่อมั่นมากขึ้นเกี่ยวกับแนวโน้มการเจรจาการค้าระหว่างสหรัฐ-จีน
ดัชนีเฉลี่ยอุตสาหกรรมดาวโจนส์ปิดที่ 28,015.06 จุด พุ่งขึ้น 337.27 จุด หรือ +1.22%, ดัชนี S&amp;P500 ปิดที่ 3,145.91 จุด เพิ่มขึ้น 28.48 จุด หรือ +0.91% และดัชนี Nasdaq ปิดที่ 8,656.53 จุด พุ่งขึ้น 85.83 จุด หรือ +1.00%
 
ตลาดหุ้นยุโรปปิดบวกเมื่อวันศุกร์ (6 ธ.ค.) โดยบรรยากาศการซื้อขายได้แรงหนุนจากการที่สหรัฐเปิดเผยตัวเลขการจ้างงานที่แข็งแกร่งเกินคาด รวมถึงการคาดการณ์ในเชิงบวกเกี่ยวกับการเจรจาการค้าระหว่างสหรัฐและจีน
ดัชนี Stoxx Europe 600 บวก 1.16% ปิดที่ 407.35 จุด
ดัชนี CAC-40 ตลาดหุ้นฝรั่งเศสปิดที่ 5,871.91 จุด เพิ่มขึ้น 70.37 จุด หรือ +1.21%, ดัชนี DAX ตลาดหุ้นเยอรมันปิดที่ 13,166.58 จุด เพิ่มขึ้น 111.78 จุด หรือ +0.86% และดัชนี FTSE 100 ตลาดหุ้นลอนดอนปิดที่ 7,239.66 จุด เพิ่มขึ้น 101.81 จุด หรือ +1.43%
 
ตลาดหุ้นลอนดอนปิดบวกเมื่อวันศุกร์ (6 ธ.ค.) โดยได้แรงหนุนจากการคาดการณ์ในเชิงบวกมากขึ้นเกี่ยวกับการเจรจาการค้าระหว่างสหรัฐ-จีน และบรรยากาศการซื้อขายยังได้แรงหนุนจากการที่สหรัฐเปิดเผยตัวเลขการจ้างงานเดือนพ.ย.ที่แข็งแกร่งเกินคาดด้วย
ดัชนี FTSE 100 ตลาดหุ้นลอนดอนปิดที่ 7,239.66 จุด เพิ่มขึ้น 101.81 จุด หรือ +1.43%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (6 ธ.ค.) ขานรับกลุ่มประเทศผู้ส่งออกน้ำมัน (โอเปก) และประเทศพันธมิตร ลงมติปรับลดกำลังการผลิตน้ำมันมากกว่าที่นักวิเคราะห์คาดการณ์ไว้
สัญญาน้ำมันดิบ WTI ส่งมอบเดือนม.ค. บวก 77 เซนต์ หรือ 1.3% ปิดที่ 59.20 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ. เพิ่มขึ้น 1 ดอลลาร์ หรือ 1.6% ปิดที่ 64.39  ดอลลาร์/บาร์เรล
 
สัญญาทองคำตลาดนิวยอร์กปิดร่วงเมื่อวันศุกร์ (6 ธ.ค.) โดยถูกกดดันจากการที่ดัชนีดาวโจนส์ตลาดหุ้นนิวยอร์กพุ่งขึ้นขานรับกระทรวงแรงงานสหรัฐเปิดเผยตัวเลขการจ้างงานนอกภาคเกษตรเดือนพ.ย.ที่เพิ่มขึ้นเกินคาด และดอลลาร์สหรัฐที่แข็งค่าขึ้นได้ลดความน่าสนใจของทองคำในฐานะสินทรัพย์ปลอดภัยด้วย
สัญญาทองคำตลาด COMEX (Commodity Exchange) ส่งมอบเดือนก.พ. ร่วงลง 18.00 ดอลลาร์ หรือ 1.21% ปิดที่ 1,465.10 ดอลลาร์/ออนซ์ และตลอดทั้งสัปดาห์นี้ สัญญาทองคำตลาด COMEX ปรับตัวลง 0.5%
สัญญาโลหะเงินส่งมอบเดือนมี.ค. ร่วงลง 46.3 เซนต์ หรือ 2.71% ปิดที่ 16.569 ดอลลาร์/ออนซ์
สัญญาพลาตินัมส่งมอบเดือนม.ค. ลดลง 1.70 ดอลลาร์ หรือ 0.19% ปิดที่ 898.90 ดอลลาร์/ออนซ์
ส่วนสัญญาพัลลาเดียมส่งมอบเดือนมี.ค. เพิ่มขึ้น 40.00 เซนต์ หรือ 0.02% ปิดที่ 1,846.10 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (6 ธ.ค.) โดยได้แรงหนุนจากการที่กระทรวงแรงงานสหรัฐเปิดเผยตัวเลขการจ้างงานนอกภาคเกษตรเดือนพ.ย.เพิ่มขึ้นเกินคาด
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.29% สู่ระดับ 97.7009
ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.9897 ฟรังก์ จากระดับ 0.9869 ฟรังก์ และเมื่อเทียบกับดอลลาร์แคนาดา ดอลลาร์สหรัฐแข็งค่าสู่ระดับ 1.3263 ดอลลาร์แคนาดา จากระดับ 1.3173 ดอลลาร์แคนาดา แต่ดอลลาร์สหรัฐอ่อนค่าเมื่อเทียบกับเงินเยน ที่ระดับ 108.56 เยน จากระดับ 108.74 เยน
ยูโรอ่อนค่าเมื่อเทียบกับดอลลาร์สหรัฐ ที่ระดับ 1.1056 ดอลลาร์ จากระดับ 1.1099 ดอลลาร์ และเงินปอนด์อ่อนค่าลงแตะที่ระดับ 1.3136 ดอลลาร์ จากระดับ 1.3159 ดอลลาร์ ส่วนดอลลาร์ออสเตรเลียแข็งค่าเมื่อเทียบกับดอลลาร์สหรัฐ ที่ระดับ 0.6838 ดอลลาร์สหรัฐ จากระดับ 0.6831 ดอลลาร์สหรัฐ